Source: http://viovio.puheenvuoro.uusisuomi.fi/70617-eduskuntavaaliehdokkaiden-kannanotto-vammaisten-oikeuksista-164-2011
Timestamp: 2019-06-18 15:34:12+00:00
Document Index: 8748110

Matched Legal Cases: ['§ 42', '§ 29', 'kko ', 'kko ', '§ 42', 'kko ']

Eduskuntavaaliehdokkaiden kannanotto vammaisten oikeuksista 16.4. 2011. — Kohteleeko Suomi kaltoin ulkomaalaistaustaisia isoäitejä?
20.4.2011 17:22 Viola Heistonen
Kannanotto. 16.4.2011
Eduskuntavaaliehdokkaiden kannanotto vammaisten oikeuksista
Me vuoden 2011 eduskuntavaaleihin ehdokkaina osallistuneet tulemme
edistämään vammaisten ihmisoikeuksia eduskuntatyössä ja muualla
Esitämme alla olevat vaatimuksemme vammaisten oikeuksien turvaamiseksi
hallitusohjelmaan.
1. Erityisryhmien asumispalvelut tulee jättää kilpailutuksen ja
hankintalain ulkopuolelle. Vammaisilla ihmisillä tulee olla oikeus YK:n
vammaissopimuksen mukaisesti päättää asumisestaan ja siitä kenen kanssa
2. YK:n yleissopimus vammaisten henkilöiden oikeuksista ja sopimuksen
valinnainen pöytäkirja tulee välittömästi ratifioida.
3. Suomen vammaispoliittisen ohjelman VAMPO 2010-2015 esittämiä
toimenpiteitä tulee toteuttaa.
4. Vammaislait tulee yhdistää. Kehitysvammaisten erityishuollosta annetun
lain § 42 " pakkoa voidaan käyttää, jos kehitysvammahuollon toteuttaminen
tai toisen turvallisuus välttämättä vaatii" ja pakon käyttö ja
itsemääräämisoikeuden rajoitukset tulee uudelleen ja tarkasti säädellä.
5. Holhouslainsäädännöstä tulee poistaa vajaavaltaiseksi julistaminen ja
toimintakelpoisuuden rajoittaminen. § 29 jonka perusteella päämiehelle
voidaan määrätä viranomaisedunvalvoja päättämään päämiehen kaikista
sellaisista asioista, joiden merkitystä päämies ei ymmärrä. Tämä mukaan
vammainen voidaan määrätä viranomaisedunvalvojan täydelliseen holhoukseen,
ihmisarvoa loukkaavaa eikä liene YK:n vammaissopimuksen hengen mukaista.
Omaisten apua ja asiantuntemusta ei saa ohittaa. Tuetun päätöksenteon mallia
tulee kehittää.
6. Vammaisten asumispalveluiden valvontaa ja ohjausta pitää tiukentaa ja
kehittää. Työntekijöille tulee määrätä Ruotsin Lex Sarah'in mallin mukainen
ilmoitusvelvollisuus, jos havaitsevat epäkohtia asiakkaiden kohtelussa.
Työntekijöiden taustat ja rikosrekisterit tulee selvittää. Sosiaalialan
työntekijöille tarvitaan terveydenhuollon terhikkiä vastaava rekisteri.
Vammaisten eristämistä ja vieraannuttamista omaisistaan emme voi sallia.
Vammaisen omaiset edustavat useimmiten vammaisen tärkeimpiä ihmissuhteita ja
ovat heidän kanaltaan yhteisöllinen rikkaus. Vammaisten omaiset on
huomioitava hoitosuunnitelmia laadittaessa.
Erja Hakkarainen, Vantaa, Vihr
Johanna Jurva, Vantaa, PS
Kirsi Kanerva-Poranen, Kerava, Vihr
Juha Kovanen, Vantaa, SKP
Pirkko Kuusela, Espoo, SDP
Marketta Partonen-Rekola, Kerava, Kesk
Mari Rantanen, Vantaa, SDP
Tiina Sandberg, Vantaa, SKP
Mariitta Savolainen, Vantaa, Kesk
Tarja Tallqvist, Espoo, KD
Kati Tyystjärvi, Vantaa, Vas
Tiina Viitanen, Vantaa, Kok
Hanna Paulanto, Vantaa, KD
Antti Holopainen, Lahti, Vas
Merva Mikkola, Espoo, Vihr
Laura Räty, Helsinki, Kok
Armi Lindell, Loviisa, Vas
Viola Heistonen, Imatra, STP
Pyytäisin eduskuntavaaliehdokkaita olleita ja kansanedustajakiski päässeita allekirjoittamaan ja välittämään hallitusohjelmaan, että kehitysvammaisia koskeva lainsäädäntö saataisiin uuden hallituksen aikana kuntoon ja kehitysvammaisten ihmisoikeudet taattua.
Antero Manninen 20.4.2011 22:25
Suomessa vammaisten oikeudet ovat huippuluokkaa maailmassa.
Me emme tarvitse ohjeita Ruotsista emmekä Venäjältä, vaan hoidamme asiat omalla kansallisella tavallamme.
Yllä olevalta listalta eduskuntaan valittiin Johanna Jurva (PS) ja varalle Laura Räty (Kok) sekä Tarja Tallqvist (KD).
Eduskunnassa yhden kauden toiminut Tarja Tallqvist ei saanut suurista lupauksistaan huolimatta aikaan yhtään mitään.
Lääkäri Laura Räty on sitä vastoin tarmokas henkilö ja Helsingin kaupunginvaltuutettu. Häneen kannattaa olla yhteydessä vammaisten asioissa.
Loput listalla olevat olivat turhanpäiväisiä täyte-ehdokkaita, jollaisia suomalainen parlamenttalismi sietää demokratian nimissä.
Pirkko Leskinen 20.4.2011 23:33
Suomi oli ensimmäisten valtioiden joukossa, jotka allekirjoittivat v 2007 YK:n yleissopimuksen vammaisten henkilöiden oikeuksista ja sopimuksen valinnaisen pöytäkirjan. Vammaissopimus ei kuitenkaan ole vielä Suomea sitova, koska kansallista ratifiointia ei ole saatettu loppuun, tietojen mukaan siirtyy ainakin v 2016.
EU ratifioi vammaissopimuksen tänä vuonna.
1977 säädetty kehitysvammaisten erityishuollosta annettu laki on vanhentunut ja sen kumoaminen ja vammaislakien yhdistäminen on ollut Vanhasen molempien hallitusten hallitusohjelmissa, mutta jäänyt edelleen toteuttamatta.
Kehitysvammalain pakkokeinopykälään § 42 EOA Paunio puuttui jo 1996 ja vaati sen uudelleensäätelyä. Paunio uudisti vaatimuksensa STMlle vielä kaksi kertaa, mutta edelleen STMssä on kesken itsemääräämisoikeuden rajoituksia koskeva lainsäädäntö.
Ministeri Risikko esitti sosiaalipuolen työntekijöiden rekisteriä sekä vanhuslakiin työntekijöiden ilmoitusvelvollisuutta (Lex Risikko) havaitsemistaan väärinkäytöksistä.
Hankintalain kilpailutusta ei tulisi soveltaa erityisryhmien (vammaiset ja vanhukset) asumispalveluissa.
Vammaisjärjestöt ovat esittäneet samoja vaatimuksia hallitusohjelmaan kuin 13 Uudenmaan kansanedustajaehdokasta, joiden aloitteellisuutta me vammaisten omaiset arvostamme. Harvaa ehdokasta kiinnosti vammaisten ihmisoikeudet.
Viola Heistonen 20.4.2011 23:54
Antero Manninen, kiitos mielipidestänne!
Kulostaa kovin loukkaavalta sivistyneeltä ihmiseltä, kun nimttelette joitakin ehdokkaita "turhanpäiväsiksi täyte-ehdokkaiksi".
Olette epätietoinen myös siitä miten Suomessa kohdellaan kehitysvammaisia! Suomessa vammaiset oikeudet "ovat huippuluokkaa" mielestänne.Yleisesti katsottuna ja paperilla kirjoitettuna kyllä, mutta käytännössä Suomessa rikotaan räikeästu kehitysvammaisten ihmisoikeuksia..
Jos ehditte, niin ystävällisesti suosittelisin tutustua blogiin "Sydän paikaltaan", josta saatte hieman enemmän tietoa ruohon juuren tasolta missä mennään Suomen kehitysvammahuollossa.
Viola Heistonen 21.4.2011 00:01
kuitenkin on saatu hieman enemmän allekirjotuksia.
Anne Härkin, Valtimo, Kesk
Outi Alanko-Kahiluoto, Helsinki, Vihr
Reijo Kortelainen, Lieksa, Kok
Helena Puistola, Janakkala, Vas
Soili Haverinen, Vantaa, KD
Erkki Pulliainen, Oulu, Vihr
Johanna Värmälä, Espoo, SDP
Riikka Slunga-Poutsalo, Lohja, PS
Jari Jääskeläinen, Järvenpää, Vas
Rose Kangas, Vantaa, KD
Birgitta Gran, Hanko, Vas
Juha Malmi, Vantaa, PS
Marja-Leena Gröhn, Liperi, PS
Pentti Tiusanen, Kotka, Vas
Seija Piipponen-Pekkola, Kotka, Vas
20.4.2011 34 allekirjoitusta
Maria Rajakari 21.4.2011 00:03
"Täyte-ehdokkaat" jne. ovat suurin osa vammaistyön aktiiveja, itse mukaanlukien ollut mukana vammaisjärjestöjen toiminnassa sekä ajanut lehtikirjoittelulla juuri nimenomaan vammaisten sekä heidän perheidensä asioita jne. Ja 13 ensimmäistä olivat mukana asiaa käsittelevissä paneeleissa, joissa ei olisi kyllä ilman asiantuntemusta pärjännyt. Kyllä eduskunnassa tarvitaan näiden asioiden tietämystä. Ja hienoa, että mukaan on tullut julkilausuman jälkeen lisää ehdokkaita, kuten Viola, jolla todella on asiaan perehtyneisyyttä. Toiv. saamme asioita ajettua eteenpäin. Eero Akaan-Penttilää (Kok.) kandee pyytää mukaan, on vammaisaktiivi.
Viola Heistonen 21.4.2011 00:46
- jospa nyt uuden hallituksen aikana saisimme jotain alkuun kun Vanhasen ensimmäisen ja Vanhasen/Kiviniemi hallituksen aikana mitään ei tapahtunut kehitysvammaisten asioitten parantamiseksi.Asiat ovat jumittuneet paikoilleen.